Source: http://www.oulunseurakunnat.fi/uutiset/-/news/36491483
Timestamp: 2018-05-27 05:25:54+00:00
Document Index: 4044321

Matched Legal Cases: ['§2', '§3', '§4', '§5', '§6', '§7', '§8']

Kokouspostia yhteisen kirkkovaltuuston kokouksesta 8.5.2018 - Oulun seurakunnat
§2 Pöytäkirjanpitäjän varahenkilön nimeäminen yhteiselle kirkkovaltuustolle
Päätös: Yhteinen kirkkovaltuusto nimesi pöytäkirjanpitäjäksi yhtymäjohtajan ja pöytäkirjanpitäjän varahenkilöksi lakimiehen.
§3 Hannu Rahikaisen vapautus luottamustoimesta
Päätös: Yhteinen kirkkovaltuusto vapautti Hannu Rahikaisen luottamustoimesta yhteisessä kirkkovaltuustossa 31.1.2018 alkaen ja totesi Leena Kuhan tulevan Hannu Rahikaisen tilalle yhteisen kirkkovaltuuston jäseneksi 31.1.2018 alkaen.
§4 Luottamushenkilön vapauttaminen luottamustoimesta
Päätös: Yhteinen kirkkovaltuusto vapautti Pekka Aittakummun luottamustoimesta yhteisessä kirkkovaltuustossa 9.4.2018 lukien ja totesi, että Pekka Aittakummulla ei ole varajäsentä, joten hänen tilalleen yhteiseen kirkkovaltuustoon ei nimetä henkilöä.
Päätöksestä äänestettiin: päätökseksi tuli yhteisen kirkkoneuvoston (alkuperäinen) edellä näkyvä esitys.
§5 Henkilökohtaisen varajäsenen valinta Kiinteistötoimen johtokuntaan
Päätös: Yhteinen kirkkovaltuusto valitsi Kiinteistötoimen johtokunnan varsinaisen jäsenen Eeva-Maria Parkkisen varajäseneksi Elina Sainen.
§6 Oulun tuomiokirkkoseurakunnan seurakuntaneuvoston esitys Risman testamenttivarojen käytöstä v. 2018
Päätös: Yhteinen kirkkovaltuusto perusti Oulun seurakuntayhtymään osa-aikaisen (50%) määräaikaisen diakonian viran ajalle 1.8.2018–31.5.2019. Viran sijoituspaikkana on Oulun tuomiokirkkoseurakunta. Henkilöstökulut maksetaan Oulun tuomiokirkkoseurakunnan testamenttivaroista (Pentti Risma).
§7 Epäasiallisen kohtelun ehkäiseminen
Päätös: Yhteinen kirkkovaltuusto merkitsi asian tiedoksi.
§8 Ilmoitusasiat
Yhteisen kirkkovaltuusto kuuli vs. yhtymäjohtajan Arja Ahosen esityksen sähköisen asioinnin kehittämisestä Oulun seurakuntayhtymässä ja keskusteli aiheesta.
(Tiedote 8.5.2018, julkaistu verkossa 9.5.2018)